Diaesterioù a vez oc'h heuliañ an divyezhegezh.   Nebeutoc'h marteze eget ma lavarer.   Ur   vro a zo,   Helvetia , e-lec'h ma kenvev e peoc'h peder yezh. Re all a zo ma komzer enno div, teir yezh. Hiziv dreist-holl, p'eo astennet an amzer-skol betek pevarzek vloaz (da c'hortoz pemzek), perak n'oufe ket ar bobl vreizhat ar brezhoneg hag ar galleg war un dro! A-hend-all,   ur   yezh, a-dra-sur, a zlefe chom digemmesk, met n'eo ket eno  eo emañ an dalc'h hepken. Ar pezh a goll e glanded galleg ar brezhoneger a zo digollet kaer gant an nerzh hag ar wevnded a zegas d'e spered an ober gant div yezh.   « Neb a anavez ur yezh a dalv un den, eme Jozeb de Maistre, hag an hini a anavez div a dalv daou zen ».